Tofiko Bachramovo stadionas

Tofiko Bachramovo stadionas (azer. Tofiq Bəhramov adına Respublika Stadionu; 1953–1956 m. Stalino stadionas, 1956–1993 m. Lenino stadionas) – daugiafunkcis stadionas Baku, Azerbaidžane, daugiausia naudojamas futbolo rungtynėms. Antrasis pagal dydį šalyje. Istorija Stadionas pradėtas statyti 1939 m., bet dėl II pasaulinio karo statybos užtruko. Atidarytas 1951 m. rugsėjo 16 d. Iš pradžių vadinosi J. Stalino, nuo 1956 m. – V. Lenino, nuo 1993 m. – futbolo teisėjo T. Bachramovo (1925–1993) garbei. 2011–2012 m. stadionas rekonstruotas. 2012 m. jame vyko pasaulio merginų futbolo čempionatas. 2015 m. stadione vyko 2015 m. Europos žaidynių šaudymo iš lanko varžybos. Šaltiniai